open-index/open-wikipedia-markdown huggingface dataset:
Kvarkinė žvaigždė

**Kvarkinė žvaigždė** – hipotetinė žvaigždė, susidedanti iš kvarkų (vadinamosios keistosios medžiagos). Tai itin didelio tankio darinys, kuris, manoma, gali susiformuoti masyvios neutroninės žvaigždės viduje. Kvarkinė žvaigždė yra stadija tarp neutroninės žvaigždės ir juodosios skylės. Manoma jog jai būdingas itin didelis tankis (1026  g/cm³), stiprūs paviršiniai elektriniai laukai. Paviršius gali būti padengtas keistosios medžiagos dalelių ir vientisų elektronų „dujų“ mišinio.

Neutroninė žvaigždė gali būti palyginama su vienu dideliu atomo branduoliu, kuris vis dar susideda iš daugelio neutronų. Kvarkinė žvaigždė gali būti palyginama su viena labai didele elementariąja dalele, protonu ar neutronu, tačiau darinį palaiko ne stiprioji sąveika bet gravitacija. Paprasta medžiaga susideda tik iš dviejų kvarkų tipų („aukštyn“ ir „žemyn“). Kvarkinėje žvaigždėje dalis jų virsta kitų tipų kvarkais.

Neutroninei žvaigždei virstant kvarkine turėtų išsiskirti daug energijos. Tai viena iš gama žybsnius aiškinančių hipotezių.

Šiuo metu nėra tvirtai žinoma nė viena tokia žvaigždė, tačiau pora anksčiau neutroninėmis laikytų žvaigždžių atrodo mažesnės ir šaltesnės nei turėtų būti pagal žinomus fizikos dėsnius. Kai kurie mokslininkai įtaria jog tai gali būti kvarkinės žvaigždės.

Pagal kai kurias teorijas, kvarkinės žvaigždės medžiaga gali sukelti savaiminį su ja kontaktuojančios medžiagos virsmą į kvarkinės žvaigždės būvį. Tai gali būti pavojinga, jei net ir labai maža kvarkinė žvaigždė susidarytų eksperimentų su galingais dalelių greitintuvais metu. Dar būdama atomo dydžio tokia žvaigždė greitai nukristų į planetos centrą. Jei ji augtų toliau, potencialiai visa Žemės planeta pavirstų apie 100 m skersmens kvarkine žvaigžde. Tačiau tokių įvykių tikimybė laikoma labai menka. Atomo dydžio kvarkinė žvaigždė galėtų absorbuoti įprastinius atomų branduolius, tik jei ji būtų įkrauta neigiamai ir gebėtų kokiu nors būdu atsikratyti su prarytais branduoliais įgautą teigiamą krūvį.

## Nuorodos
Aleksandras Drobnys

**Aleksandras Drobnys** (1912 m. kovo 26 d. Pilkaraistyje, Merkinės valsčius – 1998 m. lapkričio 6 d. Vilniuje) – sovietinis partinis veikėjas, ekonomistas, bankininkas.

## Biografija
Studijavo Vytauto Didžiojo universitete. Nuo 1930 m. valstiečių liaudininkų įkurtos Lietuvos jaunimo sąjungos veikėjas, 1934–1935 m. jos ir Studentų varpininkų draugijos pirmininkas. Nuo 1935 m. palaikė ryšius su nelegalia LKP. 1931–1941 m. dirbo Kauno bankuose. 1935–1936 m. tarnavo Lietuvos kariuomenėje.

1940 m. liepos mėn. paskirtas Lietuvos banko valdytoju. Prisidėjo prie banko nacionalizavimo ir lito naikinimo. Vladimiro Dekanozovo spaudžiamas pasirašė įsakymą užsienyje saugomą Lietuvos auksą perduoti SSRS valstybiniam bankui. 1942–1944 m. LSSR finansų liaudies komisaro pavaduotojas, 1944–1957 m. finansų liaudies komisaras, finansų ministras. Jo vadovaujama LSSR finansų ministerija, vykdydama sovietinę ūkininkų alinimo politiką, kasmet didino mokesčius ir prievoles, dėl to 1944–1953 m., daugiausia po 1948 m. dėl nepakeliamų žemės ūkio mokesčių nesumokėjimo nubausta 107 900, o už valstybinių prievolių nevykdymą – 33 000 ūkininkų.

1948 m. baigė Vilniaus universitetą. 1957–1958 m. ir 1965–1984 m. LSSR Ministrų Tarybos pirmininko pavaduotojas. Atšilimo laikotarpiu ir vėlesniais metais bandė paisyti Lietuvos ūkio interesų. 1958–1984 m. LSSR valstybinės plano komisijos (nuo 1978 m. komiteto) pirmininkas. 1947–1985 m. LSSR AT, 1962–1966 m. SSRS AT deputatas. Nuo 1956 m. LKP CK narys.

Vienas ir su kitais parašė knygų apie LSSR ūkį, penkmečius ir kita. Lietuvos SSR atlaso (1981 m.) red. kolegijos pirmininkas.

Žmona – aktorė Lidija Kupstaitė. Anūkas – dizaineris Aleksandras Pogrebnojus (g. 1968 m.).

## Bibliografija
* 20 metų Tarybų Lietuvai, 1940–1960 / Aleksandras Drobnys, K. Meškauskas, 1960 m., rusų k.
* Lietuvos TSR. Pasakojimai apie septynmetį, 1961 m., rusų k.
* Penkmečio žingsniai / Aleksandras Drobnys, Bronislovas Zaikauskas. – V.: Mintis, 1972. – 109 p.
* Penkmečių rikiuotėje – dešimtasis / Aleksandras Drobnys, Bronislovas Zaikauskas. – Vilnius: Mintis, 1978. – 196 p.

## Įvertinimas
* 1972 m. LTSR nusipelnęs ekonomistas
* 1983 m. LSSR valstybinė premija
* Darbo raudonosios vėliavos ordinas

## Šaltiniai

## Literatūra
* Lietuvos bankininkai. Gyvenimų ir darbų pėdsakai 1918–1940 / Vladas Terleckas. – Vilnius: Lietuvos banko leidybos ir poligrafijos skyrius, 2001. – 79-84 psl. – ISBN 9986-651-27-1

|-
Prezidentų taurė

**Prezidentų taurė** (**BBL taurė**) - Baltijos šalių krepšinio turnyras, kuriame dalyvavo BBL nugalėtojas ir šalių aukščiausių lygų čempionatų nugalėtojai.

## Dalyviai
Pirmasis turnyras vyko 2008 m. rugsėjo 27–28 d. Rygos arenoje.

2008 m. Lietuvos atstovas buvo Vilniaus „Lietuvos rytas“, kadangi „Žalgiris“ yra ir LKL nugalėtojas.

## 2008
Pusfinaliai:
* Kauno „Žalgiris“ 76 : 89 Vilniaus „Lietuvos rytas“
* Rygos „Barons“ 86 : 73 Tartu „Rock“
Dėl trečios vietos:
* Kauno „Žalgiris“ 73:72 Tartu „Rock“
Finalas:
* **[[Vilniaus Lietuvos rytas|Vilniaus „Lietuvos rytas“]]** 80:78 Rygos „Barons“

## 2009
Pusfinaliai:
*Kauno Žalgiris 81:69  Ventspilio Ventspils
*Vilniaus Lietuvos rytas 117:69  Talino Kalev/Cram
Dėl trečios vietos:
*Taliko Kalev/Cramo 67:91 Ventspilio Ventspils
Finalas:
***[[Kauno Žalgiris]]** 83:78 Vilniaus Lietuvos rytas

## Nuorodos
Vincentas Drotvinas

**Vincentas Drotvinas** (1929 m. liepos 10 d. Stakiuose, Raudonės valsčiuje – 2015 m. liepos 12 d. Vilniuje) – Lietuvos kalbininkas.

## Biografija
Mokėsi Raudonės ir Vadžgirio progimnazijose, 1949 m. baigė Betygalos vidurinę mokyklą. 1949–1953 m. Vilniaus pedagoginiame institute studijavo lietuvių kalbą ir literatūrą. 1967 m. filologijos mokslų kandidatas.

Nuo 1956 m. Vilniaus pedagoginio instituto (nuo 1992 m. VPU) dėstytojas, 1962–1983 m. mokymo reikalų prorektorius, nuo 1969 m. docentas, 1983–1991 m. lietuvių kalbos katedros, 1991–2002 m. lietuvių kalbotyros katedros vedėjas, nuo 1987 m. profesorius.

## Mokslinė veikla
Tęstinio leidinio „Didaktinė lingvistika“ redaktorius (3 t., 1999–2001 m.). Tyrė Mažosios Lietuvos lietuvių raštiją, daugiausia leksikografiją, lietuvių kalbos dėstymą. Parengė rankraštinius XVII a. vokiečių-lietuvių kalbų žodynus (*Lexicon Lithuanicum*, 1987 m.; *Clavis Germanico-Lithvana*, 4 t., 1995–1997 m.). Paskelbė archyvinės medžiagos apie lietuvių kalbininkus Kazimierą Būgą, Jurgį Gylių, Frydrichą Kuršaitį, Mykolą Merliną, Antaną Salį, Andrių Ugenskį ir kt.

## Bibliografija

* Kalbininkas Kazimieras Jaunius / Vincentas Drotvinas, Vladas Grinaveckis. – Vilnius: Mintis, 1970. – 170 p.: iliustr.
* Lietuvių kalbos tyrinėjimų tarybiniais metais apžvalga: mokymo priemonė studentams. – Vilnius, 1972. – 98 p.
* Augustas Šleicheris – lituanistas. – Vilnius: Mokslas, 1979. – 118 p.: portr.
* Lietuvių kalba mokykloje: straipsnių rinkinys (sudarytojas). – Kaunas: Šviesa, 1983–1989. – 3 kn.
* Pagrindinės leksikologijos sąvokos: mokomoji knyga. – Vilnius, 1986. – 147 p.
* Lietuvių kalbos leksika ir frazeologija: mokomoji knyga. – Vilnius, 1987. – 96 p.
* Leksikologijos užduotys: studento knyga. – Vilnius: Vilniaus pedagoginis universitetas, 2002. – 31 p. – ISBN 9955-516-29-1
* Michaelio Mörlino traktatas „Principium primarium in lingva Lithvanica“: dokumentinis leidimas ir studija. – Vilnius: Lietuvių literatūros ir tautosakos institutas, 2008. – 165 p. – ISBN 978-9955-698-54-8
* *Lexicon Germanico-Lithvanicum et Lithvanico-Germanicum*: rankraštinis XVIII amžiaus žodynas / Jokūbas Brodovskis. – Vilnius: Lietuvių kalbos institutas, 2009- . – 3 t. – ISBN 978-609-411-025-2
* Lietuvių kalba: studijos ir tyrimai Lietuvos edukologijos universitete / Vincentas Drotvinas, Sonata Vaičiakauskienė. – Vilnius: Edukologija, 2013. – 130 p.: iliustr. – ISBN 978-9955-20-865-5
* Archyviniai duomenys apie Jacobo Neukircho lietuvišką Bibliją ir žodyną / Vincentas Drotvinas, Birutė Triškaitė. – Vilnius: Lietuvių kalbos institutas, 2014. – 32 p.


## Įvertinimas
* 1974 m. LTSR nusipelnęs mokytojas
* 2014 m. Lietuvos mokslo premija, už mokslo darbą „Mažosios Lietuvos raštijos paveldo (leksikografijos) tyrimai“

## Šaltiniai
Druckas

**Drùckas**  (, ) – kaimas rytinėje Baltarusijoje, 10 km nuo Talačyno, 134 km nuo Vitebsko. Buvęs XI a.- XVI a. senovės Rusios ir Lietuvos Didžiosios Kunigaikštystės miestas.

## Istorija

Pasak Drucko evangelijos įrašų, susikūrė X a. prie vienos vadinamojo Kelio iš variagų į graikus atšakų. 1001 m. pastatyta pirmoji cerkvė. Kitų istorinių šaltinių minimas nuo 1092 m. XI a. – XII a. priklausė Polocko, XII a. pab. – XIII a. pr. Smolensko kunigaikštystei, XIII a. viduryje kurį laiką Lietuvos Didžiajai Kunigaikštystei. 1320 m. su Vitebsko kunigaikštyste atiteko Algirdui, jam 1345 m. tapus didžiuoju kunigaikščiu prijungtas prie Lietuvos Didžiosios Kunigaikštystės ir priklausė jai iki 1772 m.

Nuo XII a. vidurio iki XVI a. pradžios Drucko kunigaikštystės centras. Miestą valdė kunigaikščių Druckių giminė, nuo XV a. bendra giminės nuosavybė. XIV a. vid.- XVII a. Drucke stovėjo pilis. XV a. Drucko kunigaikštei suskilus į smulkias dalas ir XV a. pab.- XVI a. pr. ištiesinus per Drucką ėjusi kelią Vilnius-Maskva, miestas liko nuo jo nuošalyje, smuko. Virto miesteliu, priklausė Sapiegoms, vėliau kaimu.

XIX a. Druckas buvo miestelis Mogiliavo apskrityje.

## Šaltiniai

## Nuorodos
* Насевіч В. Друцкае княства і князі Друцкія. Друцк старажытны: Да 1000-годдзя ўзнікнення горада. Мінск, 2000. С. 49–76
Dadao

**Dadao**, *didysis kiniškas kardas* (kin. 大刀 'didysis peilis') – dvirankis dao. 60–90 cm ilgio plati, į galą platėjanti geležtė įtvirtinta ilgoje rankenoje (pusantrinėje ar dvirankėje).

Teigiama, kad tai valstietiškis ginklas, kokius naudodavo valstiečių šauktiniai bei sukilėliai. Dėl masyvios geležtės ir masės centro vietos efektyviai kerta, todėl būdavo tinkamas ginklas netreniruotiems ir mažai treniruotiems kareiviams. Paskutinį kartą dadao buvo naudoti XX a. 4-tą dešimtmetį per antrajį Kinijos-Japonijos karą. Kinai teigė, kad artimose kautynėse jie dadao lengvai nukirsdavo japonų kareiviams galvas.

Savo kilme, konstrukcija ir naudojimu artimas europiniams falčionams.

## Nuorodos
* Chinese Big Saber Units Of Ww-2 
* Hanwei’s Dadao Sword Reviewed
Nuotraukos:
* Kinų kareiviai su dadao
* dadao 
* 
* Dadao trumpesne nei paprastai geležte
Drucko kunigaikštystė

**Drucko kunigaikštystė** () – XII a. – XVI a. pradžioje dalinė kunigaikštystė Dniepro intako Drucės aukštupio baseine. Centras Druckas.

## Istorija
XII a. atskilo nuo Polocko žemės, kaip viena dalinių kunigaikštysčių. Valdė vietinė Riurikaičių atšaka – Rogvolodovičiai, kurių pirmieji siekė taip pat įsitvirtinti ir Polocko soste. XII a. III deš. kunigaikštystę nusiaubė Smolensko kunigaikštystė, VI deš. kurį laiką įsitvirtino Minsko kunigaikščių linija. 1158 m. Drucko večė išvijo Minsko statytinį, ir atkūrė vietos liniją, tačiau netrukus kraštą nusiaubė Minsko ir Polocko armijos. 1180 m. Drucką puolė daug aplinkinių kunigaikštysčių, tačiau ji išlaikė nepriklausomybę.

XIII a. antroje pusėje jiems įtaką darė Minsko, XIV a. pirmoje pusėje – Vitebsko kunigaikščiai.

XIV a. viduryje Drucko kunigaikštystė prijungta prie Lietuvos Didžiosios Kunigaikštystės ir skilo į vyresniosios ir jaunesniosios šakos kunigaikščio Michailo Druckio sūnų Vasilijaus ir Semiono valdas, o XV a. – į dar smulkesnes.

Vyresniosios šakos kunigaikštis, Vasilijaus vaikaitis Andrius Druckis 1399 m. žuvo Vorsklos mūšyje, jo sūnūs įpėdinių neturėjo ir didumą jų valdų Vytautas 1411 m. atidavė Vilniaus vyskupijos kapitulai.

Jaunesnioji šaka suskilo į kelias atšakas: Druckiai (jų pradininkai su maištininku Mykolu Glinskiu 1508 m. pabėgo į Maskvą), Sokolinskiai, Horskiai, Bahrinovskiai, Ozereckiai, Prichabskiai, Putiatai, Babičiai, Toločinskiai, Videnickiai.

XVI a. pr. Drucko kunigaikštystė nustojo gyvuoti. Jos buvusių kunigaikščių palikuonių valdos ilgainiui virto dvarais, nors patys jie kunigaikščių titulą išlaikė. Po 1564–1565 m. administracinės teritorinės reformos buvusi kunigaikštystės teritorija priklausė Lietuvos Didžiosios Kunigaikštystės Oršos apskričiai.

## Kunigaikščiai
Drucką valdė Riurikovičių Polocko atšakos atšaka, kurių pradininkas buvo Rogvolodas Borisas Vseslavičius. Dėl to vietos kunigaikščių linija vadinama **Rogvolodovičiais**.
* 1101–1127: Rogvolodas Borisas Vseslavičius (taip pat Polocko kunigaikštis 1127–1128);
* 1127–1129: Rogvolodas Borisovičius (taip pat Polocko kunigaikštis 1128–1129, 1144–1151, 1159–1162)
* 1129–1140: Nežinomi
* 1140–1144: Rogvolodas Borisovičius (pakartotinai)
* 1144–1151: Glebas Rogvolodovičius
* 1151–1158: Glebas Rostislavičius (iš Minsko linijos, Rostislavo Glebovičiaus sūnus)
* 1158–1159: Rogvolodas Borisovičius (trečią kartą)
* 1159–1162: Nežinomas
* 1162 – apie 1171: Rogvolodas Borisovičius (ketvirtą kartą)
* apie 1171 – apie 1180: Glebas Rogvolodovičius (pakartotinai)
* apie 1190: Borisas Vseslavičius
* Nuo 1190 m. žinios apie kunigaikščius nutrūksta. Manoma, kad vietinė linija valdė iki pat XIV a. Vietos kunigaikščiams susimaišius su gediminaičiais, susiformavo titulinių kunigaikščių Druckių giminė.

## Šaltiniai
Tartu Rock

**[[Tartu universitetas|Tartu universiteto]] vyrų krepšinio komanda**, taip pat vadinama **Tartu Ülikool Maks & Moorits** (**Tartu Ülikooli korvpallimeeskond**) – Estijos krepšinio klubas, įsikūręs Tartu mieste. 

Klubas dalyvauja Latvijos–Estijos krepšinio lygoje ir aukščiausioje šalies krepšinio lygoje.

## Vardo kaita
Tartu „Rock“ yra seniausias tebegyvuojantis Estijos krepšinio klubas. Klubo vardas kito daugelį kartų:
* 1992–1992 m. Tartu KK,
* 1992–1994 m. Raidor,
* 1994–1995 m. Tartu Gaas,
* 1995–1997 m. KK Tartu,
* 1997–1999 m. SK Polaris,
* 1999–2001 m. Tartu Ülikool-Delta,
* 2001–2011 m. Tartu Ülikool/Rock,
* 2011 m., 2012–2016 m. Tartu Ülikool,
* 2020– Tartu Ülikool Maks & Moorits.

## Laimėjimai
* Estijos čempionas: 2000, 2001, 2004, 2007, 2008, 2010, 2015;
* Estijos krepšinio taurės laimėtojas: 2002, 2004, 2010, 2011, 2013, 2014, 2021.
Alvydas Klimas

**Alvydas Klimas** (g. 1956 m. balandžio 15 d. Klaipėdoje) – lietuvių dizaineris, Vilniaus dailės akademijos profesorius ir Klaipėdos fakulteto dekanas.

## Biografija
A. Klimas 1979 m. baigė LTSR Valstybinį dailės institutą (dabar – Vilniaus dailės akademija). Vedęs, žmona Virginija, turi sūnus Augustą (g. 1980 m.) ir Julių (g. 1991 m.). Brolis – dvynys Audrius Klimas dirba grafinio dizaino srityje.

## Profesionali veikla
1992 m. su partneriais įkūrė KŪB "Klaipėdos dizaino centrą", kurioje dirba dizaineriu ir vienu iš vadovų.

Reikšmingesni darbai – Klaipėdos muzikinio teatro ženklo ir firminio stilius (1988 m.), Klaipėdos restorano "Pempininkai" logotipas ir interjeras (kartu su K. Mickevičiumi, 1994 m.), poilsio namų "Nidos rūta" sveikatingumo komplekso interjerai (1995 m.), "Lukoil" degalinių tinklo Lietuvoje firminio stilius (1996 m.), viešbučio "Klaipėda" kambarių interjerai (1996–1998 m.), vilos "Ramybė" reklaminės iškabos (1997 m.; Lietuvos grafinio dizaino asociacijos pripažinta geriausia 1998 m. iškaba), UAB "Limarko" biuro interjerai (kartu su dizainere R. Kunickaite, 2002 m.), privačių gyvenamųjų namų interjero projektai, Klaipėdos ligoninės vizualinės informacijos sistema (1998 m.), Laisvosios ekonominės zonos vystymo centro firminis stilius (1999 m.), PC „Akropolis“ Vilniuje vizualinės informacijos sistema (2003 m.), UAB „Baltijos grupės“ Klaipėdoje fasado iškaba (2003 m.), PC „NIC“ Kaune logotipas ir fasado iškabos (2005 m.), PC "NIC” Klaipėdoje interjerai, Klaipėdos miesto vizualinės informacijos ir išorinės reklamos specialiojo plano (2005 m.) bendraautoris.

Lietuvos dizainerių sąjungos, Lietuvos grafinio dizaino asociacijos narys, Nacionalinės išorinės reklamos gamintojų asociacijos valdybos narys, Reklamos komisijos prie Klaipėdos savivaldybės narys.

## Pedagoginė veikla
1979–1981 m. A. Klimas dirbo Kauno S. Žuko taikomosios dailės technikumo dėstytoju, 1981–1986 m. – VDA Klaipėdos fakulteto Vizualinio dizaino katedros dėstytoju, 1986–1996 m. – ten pat užėmė vyr. dėstytojo pareigas, 1996 m. A. Klimui suteiktas docento laipsnis, o nuo 2007 m. jis eina profesoriaus pareigas, nuo 2010 m. - katedros vedėjas.

## Nuorodos
http://www.ldis.lt/nariai/126.pdf A. Klimo portfolio Lietuvos dizainerių sąjungos internetinėje svetainėje.
Naumiesčio rajonas

**Naumiesčio rajonas** – 1950–1959 m. LTSR administracinis-teritorinis vienetas Lietuvos pietvakariuose, prie sienos su Kaliningrado sritimi. Centras – Kudirkos Naumiestis.

## Istorija

Rajonas sudarytas 1950 m. birželio 20 d. iš buvusios Šakių apskrities 29 apylinkių ir Vilkaviškio apskrities 7 apylinkių. 1950–1953 m. priklausė Kauno sričiai. 1959 m. gruodžio 7 d. rajonas panaikintas, jo teritorija:
* Kudirkos Naumiestis, Griškabūdžio apylinkė, Keturnaujienos apylinkė, Sintautų apylinkė, Sparvinių apylinkė, Šilgalių apylinkė ir Žvirgždaičių apylinkė perduotos Šakių rajonui;
* Arminų apylinkė, Barzdų apylinkė ir Juodupėnų apylinkė perduotos Vilkaviškio rajonui. 

Rajone buvo leidžiamas laikraštis „Kolektyvinis darbas“.

|-
| 1950 m.  || || || 36 apylinkės || 1 miestas (Kudirkos Naumiestis)
|-
| 1954 m.  || || || 10 apylinkių ||
|-
| 1959 m.  || 565 || || 10 apylinkių || 1 miestas
|}

## Šaltiniai
Ranka žudikė (filmas)

**Ranka žudikė** () – 1999 m. JAV siaubo komedija. Peržiūros amžiaus riba: N-18.

Filmo premjera įvyko 1999 m. balandžio 30 d. JAV.

## Siužetas

Pagal seną legendą, Helovino išvakarėse, blogosios dvasios apsigyvena pačiuose didžiausiuose tinginiuose. Todėl ir sakoma, kad tinginiaujančiomis rankomis velnias žaidžia. 

Septyniolikmetis Entonis – nėra paprastas jaunuolis, nors jo kasdieniai troškimai panašūs į daugybės jo bendraminčių. Su rutina jis kovoja rūkydamas žolę, žiūrėdamas televizorių, susitikinėdamas su merginomis. Tačiau dešinioji vaikino ranka - ranka žudikė - nubaus kiekvieną trukdantį tenkinti šiuos norus. Susidorojusi su tėvais ir keliais draugais, dešinioji Entonio ranka nusitaikiusi į Entoniui patinkančią merginą Molį…

## Aktoriai
* Devonas Sava – Entonis
* Džesika Alba – Moli
* Setas Grinas – Mikas
* Eldenas Chensonas – Nabas
* Vivika A. Foks – vaiduoklių medžiotoja Debi
* grupė The Offspring
ir kt.

## Išnašos

## Nuorodos
* Apdovanojimai ir nominacijos (anglų kalba)
Lankelis

**Lankelis** () – kalavijo, durklo ar panašaus ginklo gardos dalis, einanti nuo skersinio (disko) link buoželės ir dengianti plaštaką nuo šoninių smūgių.

Labai dažnai yra ne vienintelė gardos dalis, o sudaro tik jos dalį. Lankelių galio būti daug, jie persipindami gali sudaryti plaštaką pridengiančią „pintinę“.

Lankelių įvairovė:
* Lankeliai paprastai prijungti abiem galais, tačiau kai kurie gali būti prijungti tik prie skersiniu, o link buoželės einantis galas yra laisvas, paprastai besibaigiantis mažu stormeniu. Tokius lankelius turi talvarai.
* Lankelis gali būti vientisas su skersiniu ar su plaštaką nuo geležtės pusės dengiančiais taure ar disku.


|Talvaro efesas turi S pavidalo lankelį, kurio buoželės galas nepritvirtintas
Image:Sabre mg 0644.jpg|Kardo lankelis, pereinantis į skersinį. Lankelis ir skersinis atlieti kaip vienas elementas.
Image:Ab sword 01.jpg|Plokštelinis kardo lankelis-skersinis, iškirstas iš metalo lakšto. Skersinio dalis menka.
Image:Sabre infantry offiver.jpg|Napoleono laikų pėstininko karininko kardo efesas. Lankelis sudėtinis, iš kelių šakų. Skersinio nėra.
Image:1912 Sword 1.JPG|Palašas, kurio lankelis vientisas su taure.
|Anos kardo efesas. Sudėtingesnės formos lankelis, pereinantis į skersinį ir sudarantis „pintinės“ užuomazgą.
Image:Sabre-Negative0-26-24A(1).jpg|Sudėtingos lankelio atšakos sudaro retą „pintinę“.
Image:Falcata íbera (M.A.N. Madrid) 03.jpg|Falkata. Lankelis yra vientisa geležtės ir rankenos dalis.
Image:Knife 501594 fh000017.jpg|Indiškas durklas su lankeliu
Image:Дага 1610.jpg|Daga su labai plačiu lankeliu
Lankelis (reikšmės)

Žodis **lankelis** reiškia:

* lankelis – kalavijo ar durklo efeso dalis;
* lankelis – šaulio ginklo (pistoleto, šautuvo ir kt.) detalė, dengianti nuleistuką (gaiduką);
* lankelis – medinio grėblio dalis, papildomai tvirtinanti galvą su gėbliakočiu, kad galva neklibėtų;
* lankelis – lenkta medinė detalė prie grėbliakočio kertamiems javams versti;
* lankelis – plaukų aksesuaras, lankelis, kuriuo prilaikomi ilgi plaukai. Puošnus lankelis yra papuošalas, pvz., diadema;
* lankelis – lanko pavidalo detalė, veikianti kaip kibiro ar pintinės rankena.


Vaizdas:Sabre mg 0644.jpg|Kardo lankelis
Image:Pétard-vendéen.jpg|Kapsulinis pistoletas. Nuleistuką gaubia lankelis.
Image:Bucket.agr.jpg|Plastikinis kibiras su lankeliu ir medine rankena


* Algis Lankelis – skulptorius
Eukleidas

**Eukleidas** – V a. pr. m. e. Atėnų polio archontas.

Jo valdymo metu (403–402 m. pr. m. e.) buvo nuverstas Trisdešimties tironų oligarchinis režimas ir atkurta Atėnų demokratija. Drauge su politinėmis permainomis atėniečiai priėmė ir rašybos reformą: pradėjo naudoti jonėniškąją abėcėlę, turinčią raides eta ir omega.

Atėnuose yra rasta įrašų, liudijančių, kad jonėniškoji abėcėlė naudota ir iki ją suvalstybinant. Kita vertus, po rašybos reformos atėniečiai visiškai neatsisakė ir senosios – atiškosios – abėcėlės.
Daniel Dennett

**Danielis Denetas** (; 1942 m. kovo 28 d. Bostone, Masačusetse, JAV – 2024 m. balandžio 19 d. Portlande, Meine, JAV) – JAV filosofas, studijavęs daugiausiai sąmonės filosofiją, mokslo filosofiją (ypač – kognityvinius mokslus) ir biologijos filosofiją (ypač, evoliucinę biologiją). Pastaruoju metu jis buvo Kognityvinių Studijų Centro Tuftso Universitete vienas iš dviejų direktorių.
Taip pat Daniel Dennett buvo žinomas ateistas, vienas iš *[[brights movement]]* judėjimo propaguotojų.

Denetas palaikė adapcionistinį požiūrį į gyvybės evoliuciją.

## Dalinė bibliografija
* Sąmonės Aš (*The Mind's I*), 1985 m., kartu su Douglas Hofstadter ISBN 0-553-34584-2
* Darvino pavojingoji idėja: evoliucija ir gyvenimo prasmės (*Darwin's Dangerous Idea: Evolution and the Meanings of Life*), 1996 m. pakartotinis leidimas ISBN 0-684-82471-X
* Laisvė evoliucionuoja (*Freedom evolves*), 2003 m. ISBN 0-670-03186-0

ir kt.

## Šaltiniai

## Nuorodos
* Daniel Dennett puslapis
* interviu (vaizdo medžiaga, anglų k.)
* interviu
Lesotho Premier League

**Lesotho Premier League**, o trumpiau tiesiog **Premiere League** – Lesoto futbolo čempionatas, kuris buvo įkurtas 1970 m. Dėl rėmimo sutarčių kisdavo lygos pavadinimas.

Matlama FC futbolininkai tapo šalies čempionais 11 kartų (šalies rekordas).

## Komandos
* 2025–2026 m.  Maroala FC ir Members FC  
* ACE Maseru ir Limkokwing University FC/Likila United
### 2022–2023 m. sezono galutinė lentelė
; 2022–2023 m. Lesotho Premier League

### 2018–2019 m. sezono ekipos
; 2018–2019 m. Econet Premier League

* Bantu FC (Mafetengas)
* Galaxy FC (Hlocė)
* Kick4Life FC (Maseru)
* Lesotho Correctional Services (Maseru)
* Lesotho Defence Force (Maseru)
* Likhopo FC (Maseru)
* Linare FC (Hlocė)
* Lioli (Tejatejanengas)
* Liphakoe FC (Kutingas)
* LMPS (Maseru)
* Matlama FC (Maseru)
* Sefotha-fotha FC (Ha Mabotė)
* Mazenod Swallows FC (Maseru)
* Majantja FC (Mohales Hukas)

## Lygos nugalėtojai

* 2000–2001 m. RLDF
* 2001–2002 m. Lesotho Prison Services
* 2002–2003 m. Matlama FC (Maseru)
* 2003–2004 m. RLDF
* 2004–2005 m. Likhopo
* 2005–2006 m. Likhopo
* 2006–2007 m. Lesotho Correctional Services
* 2007–2008 m. Lesotho Correctional Services
* 2009 : Lioli (Teyateyaneng)
* 2010 : Matlama FC (Maseru)
* 2011 : Lesotho Correctional Services (Maseru)
* 2012 : Lesotho Correctional Services (Maseru)
* 2013 : Lioli (Teyateyaneng)
* 2014 : Bantu FC (Mafeteng)
* 2015 : Lioli (Teyateyaneng)
* 2015–2016 : Lioli (Teyateyaneng)
* 2016–2017 : Bantu FC (Mafeteng)
* 2017–2018 : Bantu FC (Mafeteng)
* 2018–2019 : Matlama FC (Maseru)
* 2019–2020 : Bantu FC (Mafeteng)
* 2021–2022 : Matlama FC (Maseru) 
* 2022–2023 : Bantu FC (Mafeteng)
* 2023–2024 : Lioli FC
* 2024–2025 : Lioli FC
* 2025–2026 : TBA

## Išnašos

## Nuorodos
* SOCCERWAY
* RSSSF duomenų bazė (Čempionai ir sezonai)
* Confederation of African Football (CAF) Official Website
Pabradės apskritis

**Pabradės apskritis** (, nuo 1918 m. vidurio ***Naujųjų Švenčionių apskritis***) – buvęs administracinis-teritorinis vienetas Lietuvos rytuose, į šiaurės rytus nuo Vilniaus, priklausęs Oberostui. Centras – Pabradė, 1918 m. Švenčionėliai. Apskritis apėmė dabartinį Švenčionių rajoną ir aplinkines teritorijas.

## Istorija

Apskritį sudarė 1915 m. lapkričio 23 d. vokiečių valdžia iš Švenčionių apskrities. 1915–1916 m. priklausė Oberosto Vilniaus, 1916–1917 m. Vilniaus-Suvalkų, 1917–1918 m. Lietuvos sričiai. 

Panaikinta 1918 m. pabaigoje kraštą okupavus Lenkijai ir čia sudarius Švenčionių apskritį.

|-
| 1917 m. || 1745 || || 
|}

## Literatūra
* 
* 
*
Grėblys

**Grėblys** – žemės ūkio ir sodininkystės įrankis, sudarytas iš galvos su dantimis, įtvirtintos statmenai ant ilgo koto.

## Naudojimas
Grėbliai naudojami:
* šienui, nupjautai žolei grėbti (surinkti) ir vartyti
* gana stambioms šiukšlėms (pvz., nukritusiems lapams) grėbti nuo puraus paviršiaus (suartos dirvos, pievelės ir pan.). Grėbti ant kieto paviršiaus esančius dalykus nėra patogu, ten patogiau naudoti šluotas ar šepečius.
* dirvožemiui purenti ir dirvožemio paviršiui išlyginti
* dirvožemyje esančioms žolėms, jų šaknims (pvz., varpučio šakniastiebiams, kiaulpienių šaknims) išrinkti.

## Konstrukcija
Pagrindinės grėblio dalys – *grėbliakotis* ir *grėbliagalvė*
Papildomos dalys – *lankeliai*

### Grėbliakotis
Grėbliakočius kaime daro iš plonų nužievintų karčių. Atpjaunamas tinkamo storio ir ilgio gabalas, nupoliruojamas, kad nežeistų rankos.
Pramoninės gamybos grėbliakočiai būna:
* mediniai – apvalaus skerspjūvio, ištekinti iš medienos ruošinių. Paviršius paprastai dažomas.
* aliumininiai – aliumininis vamzdis, paprastai aptrauktas plastiku.

### Grėbliagalvė
Grėblių galvų yra du pagrindiniai tipai:
* kotui statmenas strypas su strypui statmenais žemyn nukreiptais dantimis (senoviškiausias grėblio galvos tipas):
** visiškai medinė galva – tiek galvos strypas, tiek dantys mediniai. Strype išgręžtos skylės, į kurias įkalti kaiščių pavidalo dantys (**grėbliadančiai**). Dantys daromi iš kieto medžio. Išlūžę dantys keičiami – senas išmušamas, vietoj jo įkalamas naujas. Lietuvoje tokie būna šiengrėbliai.
** plastikinė galva – palyginus neseniai atsirado plastikinės grėblių galvos, nulietos kaip vientisas plastiko gabalas. Lietuvoje pirmiausia pasirodė tokios šiengrėblių galvos.
** metalinė galva (kotas paprastai tvirtinamas mova, bet gali būti ir įspraudžiamas į skylę metaliniame strype):
*** strypas ir dantys – atskiros detalės. Strype esančiose skylėse nejudamai įtvirtinti metaliniai bukų vinių pavidalo dantys.
*** galvos skersinis ir dantys yra vientisa detalė, iškirsta iš plieno lakšto. Briaunos suapvalintos, dantys užlenkti reikiamu kampu. Kotas tvirtinamas prie plokštelės prikniedytoje ar privirintoje movoje.
* nuo koto movos vėduokliškai išsiskleidžia lankstūs ražai. Tai šiuolaikinis metalinių ar plastikinių grėblių galvų tipas.
* Egzistuoja ir tarpinis variantas, kai galva turi trumpą strypą, nuo kurio vėduokliškai atsišakoja ražai.

## Susiję terminai
* *šiengrėblis* – grėblys šienui grėbti
* *lapų grėblys* – grėblys lapams grėbti. Paprastai su lanksčiais vėduokliniais ražais.

## Frazeologizmai
Kai „klasikinis“ grėblys guli ant žemės dantimis į viršų, ant jo užlipti pavojinga:
* Grėblio dantys gali būti gana aštrūs, tad užlipus basa koja galima susižeisti pėdą.
* Visu svoriu užminant ant grėblio dantų šie lenkiami prie žemės paviršiaus, todėl grėblio kotas pakyla ir lekia į užmynusiojo pusę. Koto galas lekia gana greitai ir dėl gana didelės masės gali skausmingai tvoti užlipusiajam į veidą.
Tokios situacijos gana dažnai panaudojamos karikatūrose, komedijose. Rusų kalboje yra pasakymas „dukart užlipti ant to paties grėblio“ (), kuris reiškia 'antrąkart padaryti tą pačią žioplą klaidą'.
Aras (reikšmės)

Žodžio **aras** reikšmės:

* aras (, santr. *[[a]]*) – ploto matavimo vienetas = 100 m^2 = 0,01 ha;
* aras – aro ploto žemės sklypas;
* aras – poetiškas mažas () pavadinimas.

Taip pat:

* „Aras“ – Lietuvos policijos antiteroristinių operacijų rinktinė;
* Aras () – Reino kairysis intakas:
** Aro vyno regionas – Aro slėnyje esantis Vokietijos vyno regionas
* Araksas () – upė Užkaukazėje; Kuros dešinysis intakas;
* Kastiljo de Aras (, ) – elitinis kurortinis miestelis Ispanijoje, Katalonijos regione, Žeronos provincijoje, *Bais Empordos* apskrityje;
* Aras – vyriškas vardas, vardo dienos: sausio 6, gegužės 20.
Aras

**Aras** (sant. a, ) – ploto matavimo vienetas 1~a = 100~m^2 (10~m \times 10~m) = 0,01~ha, naudojamas matuojant žemės plotus. Šis ploto matavimo vienetas buvo apibrėžtas ankstesnėje metrinėje sistemoje, tačiau dabartinėje tarptautinėje matavimo vienetų sistemoje (SI) nėra naudojamas.

Šis ploto matavimo vienetas yra plačiai naudojamas daugelyje prancūziškai, portugališkai, lenkiškai, olandiškai, vokiškai kalbančių šalių, matuojant nedidelius žemės plotus. Didesniems žemės plotams matuoti paprastai naudojamas ploto matavimo vienetas hektaras.

## Vertimai į kitus matavimo vienetus
Vienas aras yra lygus:

### Metrinėje sistemoje
* 0,0001&nbsp;km² (kvadratinio kilometro)
* 0,01&nbsp;ha (hektaro)
* 10 m × 10 m (10 metrų kraštinės kvadratas)
* 100&nbsp;m² (kvadratinių metrų)

### Angliškų vienetų
* 0,000&nbsp;038&nbsp;610&nbsp;2 kvadratinės mylios

## Šaltiniai
Latvijos transporto valstybiniai numeriai

**Latvijos transporto priemonių registracijos numeriai** – numerio ženklai, kurie sudaryti iš dviejų raidžių ir keturių skaičių (pvz., AB 1234). Lentelė turi baltą foną ir juodą tekstą. Šiuolaikiniai latviški registracijos numeriai yra su mėlyna Europos Sąjungos identifikavimo etikete.

## Specialieji numeriai
### Taksi

Taksi registracijos numeris susideda iš dviejų raidžių, kurios žymi TX, brūkšnelio ir keturių skaičių. Turi geltoną foną ir juodą tekstą.

### Priekabos
Priekabų registracijos numeris susideda iš vienos raidės, brūkšnelio ir keturių skaičių. Turi baltą foną ir juodą tekstą.

### Mopedai

Motociklų registracijos numeris turi tas pačias spalvas kaip ir įprasti registracijos numeriai, bet forma, ir šrifto dydis yra skirtingas. Turi dvi raidės ir keturis skaičius. Registracijos numeriai privalo prasidėti T raide.

### Diplomatiniai korpusai

Diplomatinio korpuso registracijos numeriai susideda iš dviejų raidžių, brūkšnelio ir keturių skaičių. Turi raudoną foną ir juodą tekstą. Pirmos dvi raidės turi būtų CD, reiškiančios **C**orps **D**iplomatique ir pirmi du skaičiai žymi, kokiai šalies ambasadai automobilis priklauso (pvz., 18 = Norvegija, 33 = Rusija 49 = Europos Sąjunga).
Maldyvų Premjer lyga

**Maldyvų Premjer lyga** – Maldyvų aukščiausioji futbolo lyga, įkurta 2000 m.

## Sezonai
### 2024 m. sezonas

### 2023 m. sezonas
; Dhivehi Premier League 2023

 1.Maziya SRC           8   7  1  0  30- 4  22  [C]
 2.Club Eagles          8   6  2  0  32-12  20
 3.Super United Sports  9   6  0  3  22-16  18
 4.TC Sports Club       9   5  1  3  17-13  16
 5.Buru Sports Club     9   4  0  5  11-15  12  [P]
 6.United Victory       9   2  0  7   8-25   6
 7.Club Green Streets   9   1  2  6   8-27   5
 8.Club Valencia        9   0  2  7   4-20   2

### 2022 m. sezonas
; Dhivehi Premier League 2022

 1. Maziya SRC          21  20  0  1  85- 5  60  
 2. Club Eagles         21  15  1  5  38-28  46
 3. Club Valencia       21  10  2  9  29-39  32
 4. Club Green Streets  21   9  3  9  31-35  30
 5. TC Sports Club      21   8  4  9  27-30  28
 6. United Victory      21   7  5  9  26-39  26
 7. Super United Sports 21   4  3 14  22-48  15       
 8. Da Grande SC        21   1  2 18  16-50   5

## Čempionai
**Dhivehi League:**
* 2000–2001 m. Victory
* 2001–2002 m. Club Valencia
* 2002–2003 m. Club Valencia
* 2003–2004 m. Club Valencia
* 2004–2005 m. Club Valencia
* 2005–2006 m. Hurriyya
* 2006–2007 m. New Radiant
* 2007–2008 m. Victory
* 2008: Club Valencia
* 2009: VB Sports Club
* 2010: VB Sports Club
* 2011: VB Sports Club
* 2012: New Radiant SC
* 2013: New Radiant SC
* 2014: New Radiant SC

**Dhivehi Premier League:**
* 2015: New Radiant SC
* 2016: Maziya S&RC
* 2017: New Radiant SC
* 2018: TC Sports Club
* 2019–2020: Maziya S&RC
* 2020–2021: Maziya S&RC
* 2022: Maziya S&RC
* 2023: Maziya S&RC
* 2024: nežinoma
* 2025: TBA

## Šaltiniai

## Nuorodos
* RSSSF duomenų bazė
Nemenčinės rajonas

**Nemenčinės rajonas** – LTSR administracinis-teritorinis vienetas Lietuvos rytuose, į šiaurės rytus nuo Vilniaus. Centras – Nemenčinė.

## Istorija

Rajonas sudarytas 1950 m. birželio 20 d. iš buvusios Vilniaus apskrities 21 apylinkės ir Širvintų apskrities 15 apylinkių. Iki 1953 m. priklausė Vilniaus sričiai. 1955 m. perimta 1 apylinkė iš Širvintų rajono. 1959 m. gruodžio 7 d. prie Nemenčinės rajono prijungtos panaikinto Pabradės rajono 10 apylinkių ir Pabradė. 1962 m. gruodžio 8 d. Nemenčinės rajonas prijungtas prie Vilniaus rajono, dalis teritorijos perduota Švenčionių ir Molėtų rajonams.

Rajone 1959–1962 m. buvo leidžiamas laikraštis „Lenino priesakai“.

|-
| 1950 m.  || || || 36 apylinkės ||
|-
| 1954 m.  || || || 16 apylinkių ||
|-
| 1959 m.  || 855 || 37 289 || 15 apylinkių || 1 miestas (Nemenčinė)
|-
| 1962 m. || 1574 || || 22 apylinkės || 2 miestai (Nemenčinė, Pabradė)
|}

## Šaltiniai
Obelių rajonas

**Obelių rajonas** – 1950–1959 m. LTSR administracinis-teritorinis vienetas Lietuvos šiaurės rytuose, į rytus nuo Rokiškio. Centras – Obeliai.

## Istorija

Sudarytas 1950 m. birželio 20 d. iš buvusios Rokiškio apskrities 19 apylinkių ir Zarasų apskrities 6 apylinkių. Iki 1953 m. priklausė Šiaulių sričiai . 1959 m. sausio 23 d. rajonas panaikintas:
* Antazavės apylinkė, Samanių apylinkė ir Suvieko apylinkė atiteko Zarasų rajonui;
* Obeliai, Aleksandravėlės apylinkė, Antanošės apylinkė, Audronių apylinkė, Barkiškio apylinkė, Buniuškių apylinkė, Kairelių apylinkė, Kriaunų apylinkė, Lukštų apylinkė, Skemų apylinkė ir Užukriaunio apylinkė atiteko Rokiškio rajonui.

Rajone leistas laikraštis „Stalinietis“.

|-
| 1950 m.  || || || 25 apylinkės ||
|-
| 1954 m.  || || || 14 apylinkių ||
|-
| 1959 m. || || || 13 apylinkių || 1 miestas (Obeliai)
|}

## Šaltiniai
JAV geografija

JAV yra Šiaurės Amerikos žemyne tarp Ramiojo ir Atlanto vandenynų. Krantų ilgis siekia 19924 km. Ji susideda iš trijų teritorinių dalių: pagrindinės žemyninės, šiaurinės Aliaskos ir salų.

Atlanto vandenyno pakrantė yra labai žema. Čia yra Atlanto lyguma ir raukšlinių Apalačų aukštumos, kuriuose matomos geologinės deformacijos šiaurės rytuose. Vakarinėje Apalačų kalnų dalyje yra Kordiljerų kalnai. Jie susideda iš Montanos ir Ramiojo vandenyno kalnų. Montanos vakarinėje dalyje yra Uoliniai kalnai 4440 metrų aukščio, o rytuose prerijų plynaukštė. Didžiausia šio kalnuoto regiono upė yra Misūris. Ilgiausia JAV upė yra Misisipė.

Aliaskos centre yra Jukono kalnagūbris, o pietinėje Aliaskos dalyje yra aukščiausias JAV taškas – Makinlio kalnas. Jo aukštis siekia 6194 metrus. Žemiausias taškas yra Mirties slėnyje, Kalifornijoje (86 m žemiau jūros lygio). Didžiausias ežeras yra Aukštutinis ežeras, priklausantis Didžiųjų ežerų sistemai. Iš druskingų ežerų išsiskiria Didysis Druskų ežeras.

## Klimatas
JAV klimatas yra labai įvairus: Havajuose ir Floridoje vyrauja tropinis klimatas, Aliaskoje – arktinis, žemyninis – Vidurio lygumoje, aridinis – pietų dykumose. Žemiausias temperatūra būna šiaurėje sausio-vasario mėnesiais. Aukščiausia temperatūra vasarą yra užfikusota Mirties slėnyje – 50 °C.
Adewale Akinnuoye-Agbaje

**Adevalas Akinvojas-Agbadžas** (; g. 1967 m. rugpjūčio 22 d.) – anglų aktorius, solisitorius ir buvęs vyrų mados modelis.

Akinvojas-Agbadžas gimė Islingtone, Londone. Jo tėvai kilę iš Nigerijos, tačiau prieš jam gimstant persikraustė į Angliją. Adewale turi keturias seseris, sklandžiai kalba anglų, italų, jorubų, suahilių kalbomis. Londono karališkojo koledžo Teisės mokykloje baigė podiplomines teisės studijas ir įgijo teisės magistro laipsnį.

Adevalas Akinvojas-Agbadžas labiausiai žinomas iš HBO serialo „Ozas“, taip pat ABC televizijos mistinės dramos „Dingę“.

## Filmografija

## Nuorodos

* IMDb įrašas (anglų kalba)
Lenkijos transporto valstybiniai numeriai

**Lenkijos transporto priemonių registracijos numeriai** – numerio ženklai, kurie sudaryti iš 3 raidžių, 2 skaičių ir 2 raidžių. Numerių lentelė turi baltą foną ir juodą tekstą. Šiuolaikiniai lenkiški registracijos numeriai yra su mėlyna Europos Sąjungos identifikavimo etikete.

## Pavietų kodai
Kodai žymi pavietus, kuriuose transporto priemonė registruota.

### Žemėlapis

### Kita
**U**# - Kariuomenė

**HP**# - Policija

**HW**# - Sienos sargyba

**HK**# - Vidaus saugumo agentūra, užsienio specialioji tarnyba

**HB**# - Vyriausybinis apsaugos biuras

**HC**# - Muitinių servisas

**HS**# - Fiskalinė kontrolė

**HM**# - Karinė kontržvalgybos agentūra, karinės žvalgybos agentūra.

## Nuorodos
* Informacija  
* Informacija  
* Informacija
Emilie de Ravin

**Emilė de Reivin** (; g. 1981 m. gruodžio 27 d.) – australų aktorė.

Ji labiausiai žinoma dėl Kler Litlton vaidmens ABC televizijos seriale „Dingę“.

## Filmografija
### Kinas

### Televizija

## Nuorodos

* IMDb įrašas (anglų kalba)
Žalgirių miškas

**Žalgirių miškas** – miškas Lietuvoje, Šilutės rajono vakaruose, šalia užliejamų pievų, atskirtų keliu  su Šlažų tiltu praleisti polaidžio vandenims. Miškas yra šalia Nemuno upės ir patenka į Nemuno deltos regioninio parko teritoriją. Plotas – 1231 ha.

Pavasarinių, o kartais ir rudeninių potvynių metu didesnė miško dalis apsemiama. Žalgirių miške yra aptinkami aliuviniai miškai, pelkėti lapuočių miškai, pelkiniai miškai, aukštapelkės. Didžioji Žalgirių miškas dalis yra savaiminio atsikūrimo, t. y. kai medžiai auga savaime, nieko nesodinami. Po II pasaulinio karo buvo bandyta Žalgirių mišką ir Rupkalvių pelkę paversti šienaujamomis pievomis, tačiau gamtos nugalėti nepavyko, nes kanalai nebebuvo valomi ir užako. Žalgirių miškas yra apjuosęs Rupkalvių aukštapelkę iš visų pusių.

Žalgirių miške yra įvairiausių biotopų, todėl jis pasižymi didele augalijos įvairove. Šiame miške yra aptikta 180 augalų rūšių. Visas miškas atitinka Natura 2000 reikalavimus. Miške auga valstybės saugomas gamtos paveldo objektas – Hermano Zudermano ąžuolas.

Žalgirio miške Nemuno deltos regioninio parko direkcija yra įrengusi pažintinį taką. Iš pietų mišką kerta vieškelis . Miško trakuose įsikūręs Žalgirių kaimas.
Pamario kraštas

**Pamario kraštas** - regionas, kurį sudaro visa Šilutės rajono vakarinė dalis palei Nemuną, Kuršių marias, jam priklauso užliejamos pavasario pievos, Žalgirio miškas ir Rusnės sala, Ventė ir Kintai. Tai labai savitas kraštas, kuriame galima išskirti kelių etninių kultūrų ištakas. Švėkšnos, Gardamo, Žemaičių Naumiesčio seniūnijos priklausė Didžiajai Lietuvai, tad ir šių miestelių pastatai, architektūra skyrėsi nuo Klaipėdos krašte įprastos statybos. Kintai, Rusnė, Katyčiai – Mažosios Lietuvos miesteliai, yra visai kitokio savitumo.

1992 m. Pamario krašte buvo įkurtas Nemuno deltos regioninis parkas, kuris užima per 29 tūkst. ha. Jis apima Nemuno deltos dalį su Ventės ragu ir Rusnės sala. Pietinė parko riba driekiasi prie Rusnės upės – šitaip vadinamas Nemunas žemiau Pagėgių, nuo Gilijos atsišakojimo. Per parko teritoriją driekiasi Arkties – Europos – Rytų Afrikos paukščių migracijos kelias. Ventės rage, labiausiai į vakarus nutolusiame Šilutės rajono taške, prof. Tadas Ivanauskas 1929 m. įkūrė paukščių žiedavimo stotį. Per 70 metų, kai čia žieduojami paukščiai, ornitologai žiedavo daugiau kaip milijoną sparnuočių.

## Potvyniai

Išskirtinė Pamario krašto problema - pavasariniai Pamario krašto potvyniai (nors jie ištinka ir kitais metų laikais). Kasmet užliejama apie 400 tūkst. ha pievų. Pirmasis Nemuno žemupyje 1840 m. supiltas Rusnės pylimas, o pirmoji vandens pumpavimo stotis pastatyta Uostadvaryje 1907 m. Nemuno deltos regioniniam parkui visai ir iš dalies priklauso 21 polderis, o apskritai gyventojus nuo potvynio saugo polderinė sistema su 39 siurblinėmis. Nuo 1997 m. Šilutės rajono savivaldybė, kartu su Latvijos, Estijos ir Švedijos partneriais dalyvauja projekte “*Baltic Sea Planet*”.
Ksaveras Druckis-Liubeckis

**Pranciškus Ksaveras Druckis-Liubeckis** (, 1778 m. gruodžio 28 d. Pohostas prie Pinsko – 1846 m. gegužės 23 d. Sankt Peterburgas) – lenkų politikas, finansininkas.

## Biografija
Kilęs iš Lietuvos Didžiosios Kunigaikštystės kunigaikščių Druckių giminės. Tėvas Pranciškus Druckis-Liubeckis, motina Genovaitė Olizar. Žmona Marija Scipio del Kampo, vaikai:
* Juzefas Gabrielis Gustavas (*Józef Gabriel Gustaw*) g. 1817 m.,
* Augusta Siemenska (*Augusta Siemieńska*) g. 1820 m.,
* Julija Puslovska (*Julia Pusłowska*) g. 1820 m.,
* Genovaitė Paulina Emilija Puslovska (*Genowefa Paulina Emilia Pusłowska*) g. 1821 m.,
* Aleksandras Medardas Pranciškus (*Aleksander Medard Franciszek*) g. 1827 m.,
* Severina Achilė Zaleska (*Seweryna Achilles Zaleska*) g. 1830 m.,
* Jadvyga Bychoviec (*Jadwiga Bychowiec*).

Baigė Sankt Peterburgo kadetų korpusą. 1794–1800 m. Rusijos imperijos kariuomenės karininkas, dalyvavo kovose su Prancūzija. Kontūzytas demobilizavosi, apsigyveno Šerlone, 1814 m. birželio 20 d. vedęs keturiolikmetę pusseserę Mariją persikėlė į Ščiučiną.

1812 m. Gardino gubernijos maršalka. 1813–1815 m. Varšuvos kunigaikštystės Laikinosios aukščiausiosios tarybos, 1815 m. Lenkijos karalystės Laikinosios vyriausybės narys, 1821–1830 m. iždo ministras. Išieškojęs mokesčių skolas, išplėtęs valstybinį monopolį labai padidino iždo pajamas. Rūpinosi pramonės, ypač kasybos ir metalurgijos, užsienio prekybos plėtra. Jo įsteigta šachta prie Bendzino davė vardą miesto rajonui Ksavera.

1825 m. Lenkijos Žemės kredito bendrijos, 1828 m. įkūrė Lenkijos banką. Prorusiškos orientacijos, 1830–1831 m. sukilimo priešininkas. Nuo 1832 m. Rusijos imperijos Valstybės tarybos narys.

## Šaltiniai
ISO 216

**ISO 216** – tarptautinis popieriaus formatų standartas.

Sukurtas 1975 m. Ankstesnysis standartas buvo vokiškasis DIN 476. ISO 216 nuo senojo skiriasi suapvalintomis skaičių reikšmėmis.

Standartą priėmė beveik visos šalys, išskyrus Kanadą ir JAV.

Skirstoma į:
* A serija
* B serija
* C serija

A serijos formato A0 plotas yra lygus 1 m², o kraštinių santykis 1:\sqrt{2}. B serijos kraštinių santykis toks pats, bet pradedamas skaičiuoti nuo pločio, kuris lygus 1 metrui (B0). C serija skirta A serijos lapų vokams.

Plačiausiai žinomas šio standarto formatas – A4, naudojamas kanceliarijoje.

Kiekvienas ISO standarto popieriaus dydis sudaro pusę ploto kito didesnio formato toje pačioje serijoje.

## A, B, C serijų matmenys

## Šaltiniai
Žalgirio miško pažintinis takas

**Žalgirio miško pažintinis takas** – pažintinis takas, įrengtas Žalgirių kaimo draustinyje. Pažintinio tako ilgis yra 1860 m. Draustinio tikslas yra išsaugoti ir eksponuoti paskutinį dar išlikusį buvusios didžiausios pelkininkų kolonijos kaimą bei žemėnaudos ypatumus, vykdant rekreacinę pažintinę veiklą ir išlaikant paveldėtą apgyvendintą struktūrą ir bendrą kaimo vaizdą.
David Spade

**David Spade** (g. 1964 m. liepos 22 d. Birmingamas, Mičiganas, JAV) – JAV aktorius, geriausiai žinomas iš filmų su Chris Farley.

## Biografija

David Wayne Spade gimė 1964 m. liepos 22 d. Madisone, Birmingamas. Šeimoje iš trijų brolių jis buvo jauniausias. 1986 m. jis universitete įgijo aukštąjį išsilavinimą verslo srityje. Tuo metu jis dalyvaudavo įvairiuose pasirodymuose universitetiniuose miesteliuose ir naktiniuose klubuose.

Vaidybos agentas pamatė jo programą Los Andžele laidoje „The Improv“ ir pasiūlė vaidinti filme „Policijos akademija 4. Civiliai patruliai“. 1990 m. jis pradėjo vaidinti ir rašyti scenarijus SNL laidai. Po 5 metų jis pasirodė filmuose „Vaikinas Tomis“, „Nevykėlis“ kartu su Chris Farley. Duetas gyvavo iki Chris’as mirė nuo narkotikų perdozavimo. Nuo tada David’as vaidino didesnio susidomėjimo nesusilaukusiuose filmuose „Džo Purvinis“, „Dikis Robertsas vėl žvaigždė“. 2002 m. jis pakeitė John Ritterį, kuris netikėtai mirė, TV seriale 8 paprastos taisyklės. 2005 m. jis sugrįžo į SNL ir pradėjo vesti laidą „The Showbiz Show with David Spade“, taip pat įgarsino musę Scuzz’ą. 2006 m. jis su Rob Scheider'iu pasirodė filme „Atsarginių suolelis“.

## Filmografija

## Apdovanojimai

* 1996 m. MTV filmų apdovanojimai – geriausio dueto apdovanojimas

## Nuorodos

* imdb.com puslapis apie aktorių
* obuolys.lt
Tranzistorius

**Tranzistorius** – puslaidininkinis įtaisas, paprastai naudojamas elektroniniams signalams sustiprinti ar nukreipti. Tranzistorius yra fundamentali kompiuterių ir kitų modernių elektroninių prietaisų detalė. Išrastas 1948 m.

Už tranzistoriaus išradimą JAV fizikai Džonas Bardynas, Volteris Bratenas ir Viljamas Soklis 1956 m. apdovanoti Nobelio fizikos premija.

## Dvipolis tranzistorius

Tranzistorius susideda iš puslaidininkio, kuriame yra trys skirtingo pralaidumo sritys. Pralaidumo sritys gali būti n (neigiamo) arba p (teigiamo) tipo. N tipo laidumo puslaidininkiai turi laisvųjų elektronų, kurie gali laisvai judėti, tuo tarpu p tipo turi vadinamąsias skyles, t. y. vietas, kurios turėtų būti išpildytos elektronais, tačiau nėra. Verta pažymėti, jog patys puslaidininkiai, nepriklausomai nuo tipo, yra neutralūs. Tranzistorius gali būti sudarytas iš dviejų n ir vieno p tipo (npn) arba iš dviejų p ir vieno n (pnp), tačiau abiejų tipų tranzistoriuose visada bus dvi np sandūros. Puslaidininkio galuose yra kolektorius ir emiteris, o viduryje esanti puslaidininkio dalis yra prijungta prie bazės, kuri nulemia ar srovė tarp kolektoriaus ir emiterio tekės.  

### Veikimas
Ties np sandūromis pertekliniai elektronai užpildo vadinamąsias skyles taip sukurdami  teigiamą ir neigiamą sritis. Sritis aplink np sandūra su užpildytomis sritimis yra įelektrinta neigiamai, o sritis netekusi elektronų - teigiamai. Dėl šio įelektrinimo elektronai nebegali toliau keliauti ir užpildyti likusių skylių. Natūralioje būsenoje, dėl esančio barjero, tranzistorius nepraleidžia ar praleidžia tik dalį elektros srovės. Tačiau jeigu prijungsime NPN tipo tranzistoriaus bazę prie mažo galingumo šaltinio teigiamo kontakto, pertekliniai elektronai bus pajėgūs įveikti barjerą ne tik dėl to, kad pats barjeras susitrauks ir dėl papildomos traukos (teigiamas krūvis pagreitins elektronus).

## Šaltiniai

## Nuorodos

* BBC: Building the digital age tranzistorių istorija
Sarah Bernhardt

**Sara Bernard** (, 1844 m. spalio 22 d. – 1923 m. kovo 26 d.) – prancūzų scenos aktorė. Dažnai laikoma „viena garsiausių aktorių pasaulio istorijoje“.

## Biografija
Gimė 1844 m. spalio 22 d. Paryžiuje. Motina buvo Nyderlandų žydų kilmės kurtizanė. Tėvas – nežinomas. Iki ketverių metų su aukle gyveno Bretanėje. Nuo septynerių metų lankė mergaičių mokyklą Paryžiaus priemiestyje, kur turėjo galimybę vaidinti vietos teatre. Dešimties metų buvo priimta į vietinę Šv. Augustino vienuolyno mokyklą. 1862 m. baigė Paryžiaus konservatorijos dramos klasę, po kurios pradėjo aktorės karjerą Paryžiaus komedijos teatre *Comédie-Française*. Dėl konfliktų šiame teatre vaidino trumpai. 1864 m. pradėjo vaidinti nacionaliniame teatre *Odéon-Théâtre de l'Europe*. Jame pasižymėjo atlikusi Kordelijos vaidmenį V. Šekspyro tragedijoje *Karalius Lyras*. Ypač išgarsėjo 1872 m. suvaidinusi Karalienę V. Hugo dramoje *Riuji Blazas*. Nuo 1872 m. iki 1880 m. vaidino *Comédie-Française* teatre, o nuo 1893 m. iki 1898 m. – *Théâtre de la Renaissance*.  1899 m. įsteigė *Théâtre des Nations*, kuris vėliau buvo pavadintas aktorės vardu. Šiuo laikotarpiu daug gastroliavo užsienio valstybėse. Nuo 1900 m. iki mirties nusifilmavo ir keliuose kino filmuose. 1905 m. vaidindama Rio de Žaneire Sara Bernard susižeidė dešinę koją, kurią 1915 m. teko amputuoti. Net po šios traumos aktorė sėdėdama tęsė pasirodymus. Pirmojo pasaulinio karo metais vaidino Prancūzijos kariams, kovojusiems Vakarų fronte. 1914 m. apdovanota Prancūzijos Garbės legiono ordinu.

1907 m. parašė autobiografinę knygą, 1923 m. – vadovėlį „Teatro menas“.

Bernardt apibūdinta kaip griežta vegetarė. Didžiąją gyvenimo dalį ji vengdavo mėsos, pieno produktų ir kiaušinių. Jos mitybos racioną sudarydavo dribsniai, vaisiai, riešutai ir daržovės. 1913 m. *[[The Literary Digest]]* pranešė, kad Bernardt tapo vegetare tam, kad numestų svorio ir pagerintų savo figūrą. Tačiau 1923 m. išleistoje biografijoje apie Bernardt rašyta, jog ši valgydavo žuvį, o vėlyvajame amžiuje pamėgo sūrį.

Mirė 1923 m. kovo 26 d. nuo uremijos. Palaidota Paryžiaus Per Lašezo kapinėse.

Kritikų buvo labai vertinama kaip draminių vaidmenų aktorė, taip pat už išraiškingą balsą. 1960 m. jos vardas įrašytas Holivudo šlovės alėjoje.

## Išnašos

## Nuorodos

* Saros Bernard puslapiai
Domeika

**Domeika:**

* Aloyzas Domeika – dainininkas;
* Egidijus Domeika – baleto artistas, pedagogas;
* Ignas Domeika – geologas, mineralogas, etnologas;
* Povilas Domeika – ekonomistas.

Taip pat gyvenvietė Čilėje Domeika.